Ijtimoiy tarmoqlarda 20 million odamning tabassumiga sabab bo‘lgan video paydo bo‘ldi. Unda haqiqiy ko‘ppak bilan Disney multfilmlarining eng mashxur qahramonlaridan biri Pluto suratiga kirib olgan animatorning iliq munosabatlari tasvirlangan. Bu itning ismi Eysa, uni Sendi Steynblyums ismli ayol yetaklovchi (ko‘zi ojiz odamlarni yetaklab, yurishga yordam beruvchi ko‘ppak) qilib tarbiyalash maqsadida kuchukligida boqib olgan. O‘sha “uchrashuv” bo‘lgan kuni ayol Eysani Disneylendga olib borgan. Hozir mashxur it maxsus o‘quv kurslarini o‘tamoqda.